Глеб Лабадзенка: Колькі дзён таму мне патэлефанавала мэнэджэрка Рыбака і папрасіла аб такой сустрэчы ў часе іх побыту ў Менску. Справа была практычная — трэба было падпісаць дамову на выкарыстаньне беларускага тэксту песьні. Бо яны зьнялі на яе кліп і хочуць уключыць на дыск — для гэтага неабходныя паперы. Скажу адразу, што дамова не прадугледжвае ніякіх выплатаў мне, як аўтару тэксту. Гэта справа папулярызацыі беларускай мовы, таму гэтае пытаньне я нават не ўздымаў. Да таго ж, і Аляксандар запісаў песьню без ганарару, за свае ўласныя грошы.